ایزمیرده باش وئرن زلزله قوربان‌لاری‌نین سایی‌نین 91 نفره چیخدیغی بیلدیریلیب.
فوق العاده حال لار ایدارسی رهبرلیگی (آفاد) زلزله ده هلاک اولان‌لارین سایی‌نین 91-ا چیخدیغینی، 155 نفرین معالیجه‌سی‌نین ایسه داوام ائتدیگینی آچیقلاییب.
آفاد طرفیندن وئریلن آچیقلامادا بیلدیریلیب کی، ایزمیر شهرینده باش وئرن زلزله 91 نفرین حیاتینا سون قویوب. خسارت آلان 994 وطنداشیمیزدان 839-و خسته‌خانا‌دان بوراخیلیب، 155 وطنداشین معالیجه‌سی ایسه داوام ائدیر. ایزمیر شهرینده حاضیردا 5 بینادا آختاریش-قورتارما فعالیتلری داوام ائدیر.
خاطیرلاداق کی، اوکتبرین 30-دا ایزمیرده 6،6 شدتینده گوجونده زلز‌له باش وئریب. طبیعی فلاکت نتیجه‌سینده ایزمیر ویلایتی‌نین بایراک‌لی بؤلگه‌سینده 17 بینا داغیلیب و یا تامامیله یارارسیز حالا دوشوب.
